CELEX: 52008PC0557
Language: sk
Date: 2008-09-15
Title: Návrh rozhodnutie Európskeho parlamentu a Rady o mobilizácii Fondu solidarity EÚ

Dôležité právne oznámenie

|

52008PC0557

Návrh rozhodnutie Európskeho parlamentu a Rady o mobilizácii Fondu solidarity EÚ  /* KOM/2008/0557 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 15.9.2008KOM(2008) 557 v konečnom zneníNávrhROZHODNUTIE EURÓPSKEHO PARLAMENTU A RADYo mobilizácii Fondu solidarity EÚ(predložená Komisiou)DÔVODOVÁ SPRÁVAMedziinštitucionálna dohoda zo 17. mája 2006[1] umožňuje mobilizáciu Fondu solidarity Európskej únie prostredníctvom nástroja flexibility s ročným stropom vo výške 1 miliardy EUR nad stropom príslušných výdavkových kapitol finančného rámca. Podrobné informácie o podmienkach oprávnenosti na získanie finančných prostriedkov z fondu sú uvedené v nariadení Rady (ES) č. 2012/2002[2].Na základe žiadosti o pomoc z fondu, ktorú predložilo Francúzsko po hurikáne „Dean“, ktorý postihol Martinique a Guadeloupe v auguste 2007, sú celkové odhady spôsobených škôd takéto:(EUR) |Priama škoda | Prahová hodnota | Suma založená na 2,5% | Suma založená na 6% | Celková suma navrhnutej pomoci |Francúzsko/Guadeloupe a Martinique, hurikán Dean | 511 200 000 | 3 266 629 000 | 12 780 000 | 0 | 12 780 000 |Spolu | 12 780 000 |Na základe posúdenia žiadosti[3] a pri zohľadnení maximálne možnej finančnej podpory z fondu, ako aj možnosti prerozdelenia rozpočtových prostriedkov v rámci výdavkovej kapitoly, v ktorej sú potrebné dodatočné výdavky, Komisia navrhuje mobilizáciu Fondu solidarity Európske únie v celkovej výške 12 780 000 EUR, ktorá sa má prideliť v rámci výdavkovej kapitoly 3b finančného rámca.Komisia predložením tohto návrhu na využitie prostriedkov z fondu začína zjednodušený postup trialógu v súlade s bodom 26 medziinštitucionálnej dohody zo 17. mája 2006, aby sa v rámci oboch zložiek rozpočtového orgánu dosiahla dohoda o potrebe použiť fond a o požadovanej sume. Komisia vyzýva prvú z dvoch zložiek rozpočtového orgánu, ktorá na príslušnej politickej úrovni dosiahne dohodu o predbežnom návrhu na mobilizáciu, aby o svojich zámeroch informovala druhú zložku rozpočtového orgánu a Komisiu.V prípade nesúhlasu jednej z dvoch zložiek rozpočtového orgánu bude zvolané formálne zasadnutie trialógu.Komisia predloží predbežný návrh opravného rozpočtu (PNOR) s cieľom zahrnúť do rozpočtu na rok 2008 osobitné viazané a platobné rozpočtové prostriedky rozdelené podľa krajín prijímajúcich finančnú pomoc, ako sa stanovuje v bode 26 medziinštitucionálnej dohody zo 17. mája 2006.NávrhROZHODNUTIE EURÓPSKEHO PARLAMENTU A RADYo mobilizácii Fondu solidarity EÚEURÓPSKY PARLAMENT A RADA EURÓPSKEJ ÚNIE,so zreteľom na medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[4], a najmä na jej článok 26,so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie[5],so zreteľom na návrh Komisie,[6]keďže:(1) Európska únia vytvorila Fond solidarity Európskej únie (ďalej len „fond“), aby prejavila solidaritu s obyvateľmi regiónov postihnutých katastrofami.(2) Medziištitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 miliardy EUR.(3) Nariadenie (ES) č. 2012/2002 obsahuje ustanovenia, na základe ktorých možno mobilizovať fond.(4) Francúzsko predložilo žiadosť o mobilizáciu fondu v súvislosti s katastrofou spôsobenou hurikánom „Dean“ v auguste 2007.ROZHODLI TAKTO:Článok 1V rámci všeobecného rozpočtu Európskej únie na rozpočtový rok 2008 sa mobilizuje Fond solidarity Európskej únie s cieľom poskytnúť prostriedky vo výške 12 780 000 EUR vo forme viazaných a výdavkových rozpočtových prostriedkov.Článok 2Toto rozhodnutie sa uverejní v Úradnom vestníku Európskej únie .V BruseliZa Európsky parlament Za Radupredseda predseda [1] Ú. v. EÚ C 139, 14.6.2006, s. 1.[2] Ú. v. ES L 311, 14.11.2002, s. 3.[3] Oznámenie Komisii SEK(2008)2406 o žiadosti na mobilizáciu Fondu solidarity Európskej únie predloženej Francúzskom po hurikáne „Dean“, ktorý postihol Martinique a Guadeloupe v auguste 2007.[4] Ú. v. EÚ C 139, 14.6.2006, s. 1.[5] Ú. v. ES L 311, 14.11.2002, s. 3.[6] Ú. v. EÚ C […], […], s. […]